****

Αθήνα, 16.12.2022

**ΑΝΑΚΟΙΝΩΣΗ ΠΡΟΣ ΦΟΙΤΗΤΕΣ/ΦΟΙΤΗΤΡΙΕΣ**

Τη Δευτέρα 2 Ιανουαρίου 2023 θα ξεκινήσει **η ηλεκτρονική αξιολόγηση του διδακτικού έργου των μαθημάτων** όλων των Τμημάτων του Παντείου Πανεπιστημίου, και αφορά τα μαθήματα που διδάσκονται στο Χειμερινό Εξάμηνο 2022-2023, τόσο σε **Προπτυχιακό** όσο και σε **Μεταπτυχιακό** επίπεδο.

Πιο συγκεκριμένα, από **02/01/2023** έως **28/01/2023**  θα αξιολογηθούν τα Μαθήματα όλων των Τμημάτων.

Για την ακριβή ημέρα και ώρα αξιολόγησης κάθε μαθήματος θα ενημερωθείτε από τον/την διδάσκοντα/διδάσκουσα.

Υπενθυμίζουμε ότι έχετε την δυνατότητα συμμετοχής στην Αξιολόγηση των Μαθημάτων σας μέσω Ερωτηματολογίου. Το ανώνυμο Ερωτηματολόγιο θα το βρείτε αναρτημένο στο εργαλείο ΕΡΩΤΗΜΑΤΟΛΟΓΙΑ στην Πλατφόρμα **Open eClass** κάθε μαθήματός σας και έχει ως στόχο να σταθμίσει την ποιότητα του εκπαιδευτικού έργου.

Η συμπλήρωση του Ερωτηματολόγιου δεν ξεπερνάει τα 10 λεπτά, αλλά η συμμετοχή σας είναι απαραίτητη και θα συμβάλει στην ανατροφοδότηση του εκπαιδευτικού έργου ώστε να γίνουν βελτιώσεις όπου χρειάζεται.